ຢູເຄຣນ ເລີ້ມກວດກາ ລົດຂົນສົ່ງ ການຊ່ວຍເຫລືອ ຈາກ ຣັດເຊຍ (ວີດີໂອ/ສະໄລດ໌)
ຢູເຄຣນ ເລີ້ມກວດກາ ຂະບວນລົດຂົນສົ່ງ ຈາກຣັດເຊຍເກືຶອບ 300 ຄັນ​ ເນື່ອງຈາກ​ ມີຄວາມ​ຢ້ານ​ກົວ​ວ່າ ຣັດ​ເຊຍອາດ​ຈະ​ໃຊ້ ​ຂະ​ບວນລົດດັ່ງ​ກ່າວ ເປັນສາກ​ບັງ​ໜ້າ.
ຢູເຄຣນກ່າວວ່າ ພວກຕຳຫຼວດຊາຍແດນຂອງຕົນ ແລະເຈົ້າ ໜ້າທີ່ພາສີຂອງຕົນ ເລີ້ມກວດກາຂະບວນລົດຂົນສົ່ງຂອງຣັດ ເຊຍທີ່ມົສກູກ່າວວ່າ ນຳເອົາການຊ່ວຍເຫລືອດ້ານມະນຸດສະ ທຳ ໄປໃຫ້ເຂດພາກຕາເວັນອອກ ຂອງຢູເຄຣນ ທີ່ປະສົບກັບ ໄພສົງຄາມນັ້ນ ຢູເຄຣນ ໄດ້ປະຕິເສດບໍ່ອະນຸຍາດໃຫ້ ລົດຂົນສົ່ງເກືອບ 300 ຄັນເຂົ້າມາໃນປະເທດເນຶ່ອງຈາກມີຄວາມຢ້ານກົວວ່າ ຣັດເຊຍ ອາດຈະໃຊ້ຂະບວນການຂົນສົ່ງດັ່ງກ່າວເປັນສາກບັງໜ້າ ເພື່ອ ທຳການລຸກລານຢ່າງເຕັມອັດຕານັ້ນ ບັນດາເຈົ້າໜ້າທີ່ໃນນະຄອນ Kyiv ໄດ້ກ່າວວ່າ ມີແຕ່ຂະບວນລົດຂົນສົ່ງເຄື່ອງເທົ່ານັ້ນ ຈະໄດ້ຮັບອະນຸຍາດໃຫ້ເຂົ້າໄປໃນຢູເຄຣນຫລັງຈາກກ່ອນອື່ນໝົດໄດ້ຖືກກວດກາໂດຍ ສະພາກາແດງ ບັນດາເຈົ້າໜ້າທີ່ອົງການບັນເທົາທຸກສາກົນ ກ່າວວ່າ ສ່ວນໃຫຍ່ຂອງພາກຕາເວັນອອກ ຂອງຢູເຄຣນ ຮວມທັງເມືອງ Donetsk ແລະ Luhansk ແມ່ນຂາດເຂີນຢາປົວພະຍາດ ນໍ້າ ກິນນ້ຳໃຊ້ ແລະໄຟຟ້າ ໃນຂະນະທີ່ ກໍາ ລັງຂອງລັດຖະບານຢູເຄຣນພວມບຸກໂຈມຕີ ທີ່ແນໃສ່ການກໍ່ກະບົດຂອງພວກແບ່ງແຍກດິນແດນ ທີ່ນິຍົມຣັດເຊຍ ໃນຂະນະດຽວກັນ ພວກແບ່ງແຍກດິນແດນທີ່ນິຍົມຣັດເຊຍ ຂັ້ນສູງສຸດສອງຄົນທີ່ພວມ ຕໍ່ສູ້ກັບກຳລັງຢູເຄຣນ ໃກ້ກັບຊາຍແດນຣັດເຊຍນັ້ນ ໄດ້ລາອອກໃນວັນພະຫັດວານນີ້ ໃນຂະນະທີ່ທະຫານຢູເຄຣນ ຍິງຖະຫຼົ່ມຫລາຍເຂດໃກ້ກັບເມືອງ Luhansk ແລະ Donetsk ທີ່ພວກກະບົດຍຶດຄອງຢູ່ນັ້ນ